Пазакласная работа – гэта досугавая дзейнасць і дадатковая адукацыя, адной з яе форм з’яўляецца прадметны тыдзень. Тыдзень пачатковых класаў у нашай установе адукацыі ўжо стаў традыцыйным. Асноўная мэта – павышэнне цікавасці вучняў да вучэбных прадметаў, фарміраванне пазнавальнай актыўнасці, кругагляду.

Тыдзень пачатковых класаў праводзіўся з 15 сакавіка 2021 года па 19 сакавіка 2021 года. Загадзя быў складзены план мерапрыемстваў, які быў прадстаўлены на стэндзе.

У рамках метадычнага прадметнага тыдня былі праведзены разнастайныя пазакласныя мерапрыемствы: падарожжа ў краіну прафесій “Усе рукі нам патрэбныя!” *(Рыжая Л.М.),* гасцёўня “Кніг запаветныя старонкі” *(Чарняўская Т.П.),* “Падарожжа ў краіну Вітамінію” *(Мурашка В.В.),* гадзіна зносін “Дарогаю дабрыні” *(Аўхімовіч І.В.),* спартыўна-забаўляльная праграма “Кліч джунгляў*” (Пішчака Т.Л.),* брэйн-рынг “Блісні розумам” *(Пузырова Л.М.),* свая гульня “Мая Радзіма – Беларусь” *(Чарняўская Т.П.)*

Малодшыя школьнікі змаглі рэалізаваць свае творчыя магчымасці і ўменні супрацоўнічаць. Усе мерапрыемствы былі цікавымі па форме і змесце. Навучэнцы з задавальненнем выконвалі разнастайныя заданні, даведваліся аб цікавым і карысным. Яны спрабавалі свае сілы ва ўсіх відах дзейнасці: малявалі, фантазіявалі, прыдумвалі і разгадвалі загадкі і задачы, удзельнічалі ў конкурсах.

     

    

 

 

 

 